A határozati javaslat elfogadásához 
minősített többség szükséges!

előterjesztés 

Medina Község Önkormányzati Képviselő-testülete 

2018. szeptember 20. napján 800 órakor tartandó ülésére
Tárgy: Döntés a gyermekétkeztetés intézményi térítési díjairól szóló rendelet elfogadásáról
Előterjesztő és előadó: Vén Attila polgármester
Előterjesztést készítette: dr. Herczig Hajnalka jegyző
Tisztelt Képviselő-testület!
A mini bölcsőde megnyitását követően az Önkormányzatnak gondoskodnia kell a gyermekétkeztetés biztosításáról a bölcsődében. A gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 21/A. § (3) bekezdésében foglaltak értelmében ugyanis a gyermekétkeztetést 
a) a települési önkormányzat biztosítja
aa) az általa fenntartott bölcsődében, mini bölcsődében és óvodában, továbbá
ab)a közigazgatási területén a tankerületi központ, valamint az állami szakképzési és felnőttképzési szerv (e § alkalmazásában a továbbiakban együtt: köznevelési fenntartó) által fenntartott nem bentlakásos nevelési-oktatási intézményben.

A Gyvt. 151. § (2f) bekezdése szreint, amennyiben a 21/A. § (1), (4) és (6) bekezdése szerinti gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.
Ezzel párhuzamosan indokolttá vált az étkezési díjakról szóló 1/2013. (II.11.) önkormányzati rendelet felülvizsgálata, illetve ennek eredményeképpen hatályon kívül helyezése. A rendelet csak az általános iskolai térítési díjakat tartalmazza, az óvodai és a mini bölcsődei gyermekétkeztetés intézményi térítési díjait nem.

A fentiekre tekintettel kérem a Tisztelt Képviselő-testületet, hogy az alábbi rendelet-tervezetet szíveskedjenek elfogadni.
A fentiekre tekintettel javasolom a mellékelt rendelet-tervezet elfogadását:
Medina Község Önkormányzati Képviselő-testülete

…/2018. (IX. 21.) önkormányzati rendelete
a gyermekétkeztetés intézményi térítési díjairól
Medina, 2018. szeptember 17.

      






             Vén Attila sk.









  polgármester
ÁLTALÁNOS INDOKOLÁS 

Medina Község Önkormányzati Képviselő-testületének a gyermekétkeztetés intézményi térítési díjairól szóló rendelet-tervezethez 

A jogalkotásról szóló 2010. évi CXXX. törvény 18. §-ában foglaltak szerint eljárva a gyermekétkeztetés intézményi térítési díjairól szóló önkormányzati rendelet-tervezetet az alábbiak szerint indokolom: 
A rendelet meghozatalára a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, továbbá a 151. § (2f) pontjában kapott felhatalmazás alapján  kerül sor.
Részletes indokolás:

1.§-hoz: A rendelet hatályát szabályozza.

2.§-hoz: A gyermekétkeztetés igénybevételének feltételeit tartalmazza.
3.§-hoz: Az intézményi térítési díj mértékét, továbbá az ehhez kapcsolódó mellékletre utalást tartalmazza.

4.§-hoz: Záró rendelkezés, mely hatályba léptető rendelkezést tartalmaz.

HATÁSVIZSGÁLAT 

Medina Község Önkormányzati Képviselő-testületének a gyermekétkeztetés intézményi térítési díjairól szóló rendelet-tervezethez  
Társadalmi, gazdasági, költségvetési hatása: nincs
Környezeti és egészségügyi következmények: nincs
Adminisztratív terheket befolyásoló hatása: nincs
A jogszabály megalkotásának szükségessége: a rendelet megalkotásának kötelezettségét jogszabály írja elő.
A jogalkotás elmaradásának következményei: a rendeletalkotási kötelezettség be nem tartása esetén szankció várható.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

2018. szeptember 14.








dr. Herczig Hajnalka









jegyző 

Medina Község Önkormányzati Képviselő-testületének 

.../2018. (IX.20.) önkormányzati rendelete 

a gyermekétkeztetés intézményi térítési díjairól  

Medina Község Önkormányzati Képviselő-testülete az Alaptörvény 32. cikk (1) bekezdés a) pontjában biztosított feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, továbbá a 151. § (2f) pontjában kapott felhatalmazás alapján, Magyarország helyi önkormányzatairól szóló 2011. CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el: 

1. § A rendelet hatálya

(1) A rendelet hatálya kiterjed az önkormányzat által fenntartott mini bölcsődében, óvodában, továbbá az önkormányzat közigazgatási területén a Szekszárdi Tankerület által fenntartott általános iskolában étkező gyermekekre.  

  2. § A gyermekétkeztetés igénybevételének feltételei
(1) Ha a szülő, törvényes gondviselő eltérően nem rendelkezik, a mini bölcsődében, az óvodában, illetve az általános iskolában, külön kérelem nélkül, egész napos ellátást biztosít az Önkormányzat. 

(4) Az étkezés igénybevételére irányuló kérelmet az egész napos ellátást igénybe nem vevő bölcsődések, óvodások és iskolai tanulók esetében be kell nyújtani. 

(5) Az étkezés igénybevétele átmenetileg lemondható az igénybevevő 

a) betegsége, 

b) szabadsága, 

c) a családtagjaival közös programban részvétele miatt.

(6) Az étkezést a lemondással érintett napot megelőző nap 9.00 órájáig kell írásban lemondani. Lemondás bejelentése esetén a távolmaradás idejére a fizetésre kötelezett a bejelentést követő naptól mentesül a térítési díj fizetésének kötelezettsége alól.

(7) Az egész napos ellátást igénybe nem vevő bölcsődések, óvodások és iskolai tanulók étkezése az igénybevevő vagy törvényes képviselőjének az intézményvezetőhöz intézett írásbeli nyilatkozatával szűnik meg. 

(8) Az igénybevétel megszűnésének hatálya a nyilatkozat benyújtását követő nap. 

3.§ Az intézményi térítési díj mértéke
(1) A gyermekek napközbeni ellátását biztosító intézményben az alapellátások keretébe tartozó szolgáltatások közül az étkeztetésért az önkormányzat intézményi térítési díjat állapít meg, melynek alapja az élelmezés nyersanyagköltségének egy ellátottra jutó napi összege. 

(2) Intézményi térítési díj napi összegét e rendelet 1. melléklete tartalmazza. 

(3) Az élelmezési ráfordítások év közben bekövetkezett növekedése miatt az intézmény fenntartója évente egy alkalommal, december 15. napjáig a térítési díjakat felülvizsgálja, és amennyiben indokolt, a tárgyévet követő évre vonatkozóan új térítési díjtételeket állapít meg. 

(4) Ha fizetésre kötelezett a szokásos módon és határidőre a térítési díjat nem rendezi,  a Kölesdi Közös Önkormányzati Hivatal Medinai Kirendeltségének pénztárosa köteles a kötelezettet írásban felszólítani a térítési díj hátralék befizetésére, valamint a mulasztás következményeire.

(5) Ha a (3) bekezdés szerinti intézkedés nem vezetett eredményre, intézkedik annak behajtása iránt. 

(6) Meg kell szüntetni az étkezést, ha az igénybevevő tanulói jogviszonya, illetve óvodai ellátása az intézményben megszűnt. 

(7) Az étkezésért fizetendő térítési díjat egy hónapi időtartamra vetítve, előre kell megfizetni minden tárgyhónap 15. napjáig. 

 4.§ Záró rendelkezések
(1) Ez a rendelet 2018. október 1. napján lép hatályba.   

(2) Hatályát veszti az intézményi térítési díjak megállapításáról szóló 1/2013. (II. 11.) önkormányzati rendelet. 

Vén Attila




dr. Herczig Hajnalka


    polgármester




    jegyző

Kihirdetve: 2018. 

